
CONSILIUL LOCAL

                                             HOTĂRÂREA nr. 113/2024
privind stabilirea, la nivelul comunei Săsciori, jud. Alba, a unui loc pentru depozitarea deșeurilor inerte provenite din activitățile de construcții și demolări

          Consiliul Local al comunei Săsciori, județul Alba întrunit în ședința publică extraordinară de îndată din data de 03.10.2024;
Având în vedere:
· Proiectul de hotărâre nr. 341/02.10.2024 privind  stabilirea, la nivelul comunei Săsciori, jud. Alba, a unui loc pentru depozitarea deșeurilor inerte provenite din activitățile de construcții și demolări, inițiat de domnul Morar Nicolae Florin, primarul comunei Săsciori
·  referatul de aprobare  nr. 342/02.10.2024 privind  stabilirea, la nivelul comunei Săsciori, jud. Alba, a unui loc pentru depozitarea deșeurilor inerte provenite din activitățile de construcții și demolări, întocmit de domnul Morar Nicolae Florin, primarul comunei Săsciori;
· raportul de specialitate  nr. 343/02.10.2024  întocmit de Compartimentul de resort din cadrul Primăriei Comunei Săsciori – consilier primar Muntean Ioan Marius;
· raportul de avizare al comisiei de specialitate nr.1 - pentru agricultura, economico-financiară, amenajarea teritoriului și urbanism;
· raportul de avizare al comisiei de specialitate nr.2 - pentru activităţi social-culturale, culte, învăţământ, sănătate şi familie, muncă,protecţie socială, protecţie copii, tineret şi sport;
· raportul de avizare al comisiei de specialitate nr.3 - juridică și de disciplină, protecția mediului și turism;
           Ținând cont de:
- prevederile art. 4, art. 7, art. 15, art. 20, art.21, art. 23, alin (2), alin. (3), alin (4), art. 33, art. 60 alin. (1) pet. A şi alin. (2), art. 62 precum şi pct. 3 din Anexa nr. 1 din Ordonanța de Urgență a Guvernului nr. 92/19.08.2021 privind regimul deşeurilor;
- prevederile art. 4 alin. (3) şi art. 13 lit. "a" din Legea nr. 181/2020 privind gestionarea deşeurilor nepericuloase compostabile;
- prevederile Anexei 2 - Secțiunea 2 din Ordinul Ministrului Mediului şi Gospodăririi Apelor nr. 95/2005 privind stabilirea criteriilor de acceptare şi procedurilor preliminare de acceptare a deşeurilor la depozitare și lista națională de deşeuri acceptate în fiecare clasă de depozit de deşeuri; - prevederile art. 3, art. 4 şi art. 8 alin. (1) lit "c" și "d" din Ordonanța Guvernului nr. 21/2002 privind gospodărirea localităților urbane și rurale, cu modificările și completările ulterioare;
 - prevederile art. 129 alin. (2), lit. "c" din O.U.G. nr. 57/2019 privind Codul administrativ, cu modificările şi completările ulterioare;
     În temeiul art. 139 alin (3) lit. "g" şi art. 196 alin. (1) lit. "a" din O.U.G. nr. 57/2019 privind Codul Administrativ:




HOTĂRĂŞTE:
        Art. 1. Se stabileşte depozitarea deşeurilor inerte provenite din activitățile de construcții și demolări de pe raza UAT  Săsciori, judeţul Alba, în locul  înscris în C.F. nr. 77822, comuna Săsciori, jud.Alba.
      Art.2. (1) Este interzisă depozitarea deşeurilor sau a altor materiale care pot avea un impact negativ asupra pânzei freatice sau a mediului înconjurător, precum şi depozitarea pe zona de protecție a cursurilor de apa.    
(2) Este  interzisă utilizarea suprafeței stabilite In alt mod decât cel prevăzut la art. 1.
(3) Este interzisă depozitarea în alte locuri decât cel stabilit în prezenta hotărâre.
      Art.3. (1) Faptele care constituie contravenții potrivit art. 62, alin. (1), lit. a) şi b) din OUG nr. 92/2021, precum şi încălcarea prevederilor art. 2 din prezenta hotărâre se sancționează cu amenzile prevăzute în cuprinsul articolului şi alineatelor respective din O.U.G. 92/2021 la care se adaugă, după caz, sancțiunea complementară prevăzută la art 63 din actul normativ menționat.
            (2) Constatarea contravențiilor şi aplicarea amenzilor prevăzute la alin. (1) se realizează de către persoanele împuternicite din cadrul compartimentelor de specialitate ale primarului comunel Săsciori.
       Art.4. Cu ducerea la îndeplinire a prezentei hotarari se încredinteaza secretarul comunei Săsciori.
       Art.5. Prezenta hotarare se comunica: Compartimentului Urbanism din cadrul primăriei comunei Săsciori, Institutiei Prefectului, jud. Alba.,  primarului Comunei Săsciori.și se afișază pe siteul www.comunasasciori.ro și la avizierul Primăriei.

                                                  Săsciori, 3 octombrie  2024


       Preşedinte de şedință,                                               Contrasemnează pentru legalitate,
                  Consilier                                                              Secretar general UAT
             Stănuș Nicolae                                                             Groza Ligia Daniela





Prezenta Hotărâre a fost adoptată cu un numar de 15 voturi favorabile, valabil exprimate, care reprezintă 100 % din numarul consilierilor în funcție și 100% din numărul consilierilor prezenți.

